Biðin eftir því að miðasala í flugferðir Play hefjist hefur dregist á langinn . Fjármögnun félagsins er ekki í höfn eins og skilja mátti á blaðamannafundinum í Perlunni í byrjun nóvember . Allt frá því að hulunni var svipt af nafni Play fyrir nærri fjórum vikum síðan þá hefur verið stefnt á að hefja sölu á flugmiðum fyrir lok nóvember . Það hafðist ekki og í færslu sem birtist á Facebooksíðu félagsins í gær segir að hjá nýju fyrirtæki geti hlutirnir geti tekið lengri tíma en ráð var fyrir gert . Núna er vonast til að miðasala hefjist fyrir áramót samkvæmt því sem fram kom í fréttum Rúv í dag . Þar er haft eftir Maríu Margréti Jóhannsdóttur , upplýsingafulltrúa Play , að fjármögnun þess gangi mjög vel þó hún hafi dregist á langinn . María Margrét bætir því við að félagið muni ekki hefja flugáætlun fyrr en fjármögnun upp á 1,7 milljarð króna hafi verið tryggð . Hin svokallaða grunnfjármögnun Play dugar þá ekki þó skilja hafi mátt orð Arnars Más Magnússonar , forstjóra Play , á blaðamannafundi í Perlunni þann 5. nóvember , þannig sem nægt fé væri í höfn . „ Við erum fjármögnuð til lengri tíma . Það var okkur gríðarlega mikilvægt og það fyrsta sem lagt var upp með . Við munum ekki fara af stað nema vera með nægjanlegt fé . Bæði fyrir byrjunina , fyrir stækkuna og til lengri tíma litið . Það hefur okkur tekist , ” sagði Arnar Már þá og vísaði til þess að áttatíu prósent ef fjármagninu kæmi frá breskum sjóði og fimmtungur frá íslandi , þar á meðal Íslenskum verðbréfum . Burtséð frá fjármögnunni var ljóst að tímaramminn sem forsvarsmenn Play gáfu sér var þröngur enda stefnt að jómfrúarferð nú um áramót . Um það sagði norskur flugsérfræðingur , í viðtali við Túrista , að vænlegra og áhættuminna væri að hefja flugreksturinn í vor . Þá eru fleiri eru á ferðinni og eins gefst þá lengri tími til að selja í fyrstu ferðirnar . Flugfélög eru líka almennt rekin í mínus á fyrsta ársfjórðungi . Það hlé sem segja má á gert hafi verið á starfsemi Play eftir blaðamannafundinn í Perlunni verður því eitthvað lengra en gera mátti ráð fyrir . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is